b'\n_START_ARTICLE_\nBuskerud Musikkonservatorium\n_START_PARAGRAPH_\nBuskerud Musikkonservatorium ble etablert i 1966 som Drammen musikkonservatorium. _NEWLINE_Bak opprettelsen stod en rekke av Drammens musikere og musikkpedagoger med organisten Arild B. Knutsen og klaverpedagogen Anne Lise Knutsen i spissen. Fra starten av var institusjonen en privat musikkskole som begynte med musikalsk barnehage og som etterhvert ogs\xc3\xa5 fikk i gang instrumental- og teoriundervisning._NEWLINE_Musikkonservatoriet begynte \xc3\xa5 gi yrkesutdanning p\xc3\xa5 h\xc3\xb8yskoleniv\xc3\xa5 i 1976 og endret navn til Buskerud musikkonservatorium i 1982 da Buskerud fylke p\xc3\xa5tok seg det \xc3\xb8konomiske ansvaret for driften._NEWLINE_Konservatoriet ble en statlig h\xc3\xb8gskole i 1988 og fusjonerte med \xc3\x98stlandets musikkonservatorium i Oslo i 1989. Det nye felles konservatoriet ble en del av H\xc3\xb8gskolen i Oslo, avdeling for estetiske fag i 1994, og overf\xc3\xb8rt til Norges musikkh\xc3\xb8gskole i 1996.'